ناروے میں سنسکرت

تصغیر|بھگود گیتا ہندومت کا سب سے مشہور مقدس متن ہے۔ یہ 700 اشعار پر مشتمل سنسکرت کی ایک عبارت ہے جو ہندو مہاکاوی مہابھارتا (بھیشما پارو کے ابواب 23 سے 40) کا حصہ ہے۔ محققین اس کی تاریخ مختلف انداز میں 5ویں صدی قبل مسیح سے 2ویں صدی قبل مسیح کے درمیان بتاتے ہیں۔ جیرالڈ جیمز لارسن – ایک انڈولوجسٹ اور کلاسیکی ہندو فلسفوں کے اسکالر، کہتے ہیں کہ "اگر کوئی ایک متن ہے جو ہندومت کی مکمل حقیقت کو بیان کرتا ہے، تو وہ بھگavad گیتا ہوگا"۔ اوپر دی گئی تصویر ایک قدیم نسخے کی نقل ہے جو 1800 عیسوی کے قریب کاغذ پر نقل کیا گیا تھا اور اب یہ Schoyen Collection کے MS 2099 کا حصہ ہے، جو اوسلو، ناروے کے قریب واقع ہے۔ یہ کلاسیکی سنسکرت میں دیوانگری رسم الخط میں کاغذ پر لکھا گیا ہے۔ یہ ایک دو جہتی نسخے کی تصویر ہے جو 19ویں صدی کے اوائل میں ایک بہت قدیم متن سے نقل کی گئی تھی۔ لہٰذا، ویکی میڈیا کامنز کی PD-Art اور PD-US-expired رہنمائی کے تحت اس پر لاگو قوانین ہیں۔ بطور فوٹوگرافر میرے تمام حقوق میں یہاں اس تصویر کو ویکی میڈیا کامنز کے تحت CC 4.0 لائسنس کے تحت عطیہ کرتا ہوں۔

سنسکرت، جو ایک قدیم ہند - یورپی زبان ہے، ناروے میں اپنی موجودگی رکھتی ہے، خاص طور پر علمی مطالعے اور ہندو تارکینِ وطن سے جُڑے روابط کے ذریعے۔ اگرچہ یہ کوئی سرکاری زبان نہیں ہے، لیکن اسے اوسلو یونیورسٹی میں پڑھائی جاتی ہے اور یہ قدیم بھارتی تاریخ و ثقافت اور ہندو مت کے اثرات کو سمجھنے کے لیے اہم سمجھی جاتی ہے۔ اس کے علاوہ ناروے کی قومی زبان اور سنسکرت میں کئی لفظیاتی مماثلتیں ہیں۔

## علمی مطالعہ

اوسلو یونیورسٹی میں سنسکرت زبان کے کئی کورس پیش کیے جاتے ہیں، جیسے کہ "SAN1110 – سنسکرت 1" اور "SAN1120 – سنسکرت 2"۔  اگرچہ یہ کورسیز اب بند کر دیے گئے ہیں، لیکن یہ سنسکرت کے مزید مطالعے کے لیے بنیاد فراہم کرتے ہیں۔

ان کورسیز میں صوتیات، قواعد، ذخیرۂ الفاظ اور کلاسیکی سنسکرت ادب کے ساتھ ساتھ قدیم بھارتی تاریخ کا تعارف بھی شامل ہوتا ہے۔

سنسکرت کا مطالعہ طلبہ کو قدیم بھارتی ثقافت اور اس کے موجودہ دور کے اثرات کو سمجھنے میں مدد دیتا ہے۔ کچھ دیگر ناروے اور بھارتی اداروں کی جانب سے مختصر مدتی سنسکرت زبان کے کورس عند الطلب اور عند الضرورت چلائے جاتے ہیں۔

## ہندو تارکینِ وطن

ناروے میں ہندو آبادی کی ایک بڑی تعداد جنوبی ایشیائی نسل سے تعلق رکھتی ہے، خاص طور پر سری لنکا سے تعلق رکھنے والے تملاً ہندو افراد۔

ہندو مت پہلی بار 1914 میں ناروے میں متعارف ہوا۔

اس کمیونٹی کی مذہبی اور ثقافتی رسومات میں سنسکرت کا کافی قوی کردار موجود ہے۔

## ناروے کے باشندوں کی دل چسپی

ناروے کے شہری وقتاً فوقتاً بھارت آتے رہے ہیں تاکہ وہ سنسکرت زبان اور یوگا کے لیے اپنی دلچسپی کا اظہار کر سکیں۔ ایسے ہی ایک اقدام کے تحت، ناروے کے 20 شہری 2014 میں کرناٹک کے اُتر کنّڑ ضلع کے یلّاپور تعلقہ کے بگینا کٹہ گاؤں میں "*سمہِیتا"* نامی ایک غیر سرکاری تنظیم کے تربیتی کیمپ میں شامل ہوئے تھے۔ اس گروپ میں آٹھ خواتین بھی شامل تھیں۔ ان افراد نے شریمد بھاگوت گیتا کا مطالعہ کیا اور مذہبی شلوکوں (منتروں) کا جاپ (ورد) بھی کیا۔

## ناروے کے لوگوں میں سنسکرت زبان میں دلچسپی کی وجہ

انگریزی اور دیگر یورپی زبانوں کی طرح، ناروے کی قومی زبان کے کئی الفاظ سنسکرت سے متاثر رہے ہیں۔ قدیم نارویجین زبان کا لفظ deyja سنسکرت کے لفظ देहान्त (دیہانت) سے ماخوذ ہے، جس کا مطلب ہے "جسم کا خاتمہ" یا "موت" ہے۔ اسی طرح کے کئی اور الفاظ بھی ہیں جو سنسکرت سے تعلق رکھتے ہیں۔

دیگر کچھ اور مثالیں اس طرح ہیں:

2. "moder" (نارویجین: ماں) ← سنسکرت: "मातृ (mātṛ)" – ماں

3. "broder" (نارویجین: بھائی) ← سنسکرت: "भ्रातृ (bhrātṛ)" – بھائی

4. "navn" (نارویجین: نام) ← سنسکرت: "नाम (nāma)" – نام

5. "far" (نارویجین: باپ) ← سنسکرت: "पितृ (pitṛ)" – باپ

6. "hjerte" (نارویجین: دل) ← سنسکرت: "हृदय (hṛdaya)" – دل

7. "dag" (نارویجین: دن) ← سنسکرت: "दिवस (divasa)" – دن

8. "sti" (نارویجین: راستہ / پگڈنڈی) ← سنسکرت: "स्थिति (sthiti)" یا "पथ (patha)" – حالت / راستہ

## چند سنسکرت زبان کے اسکالر
ناروے میں اوسلو یونیورسٹی علم و ادب کے مختلف شعبوں میں تحقیق کا ایک اہم مرکز رہی ہے، خاص طور پر مشرقی زبانوں اور ثقافتوں کے حوالے سے۔ اسی یونیورسٹی میں اسٹین کونو وہ پہلے نارویجین پروفیسر تھے جنھوں نے سنسکرت زبان میں گہری مہارت حاصل کی۔ انھوں نے سنسکرت ادب کے اہم متون میں سے ایک کَرپارمنجری کا انگریزی زبان میں ترجمہ کیا، جو 1901ء میں کیمبرج سے شائع ہوا۔ ان کا یہ کام مشرقی علوم کے میدان میں مغرب میں سنسکرت زبان کی تفہیم کے لیے سنگ میل کی حیثیت رکھتا ہے۔

اس کے علاوہ ناروے کے دیگر دو ممتاز اسکالرز کرسچن لاسن اور جارج مورگنشتیئر نے بھی سنسکرت اور جنوبی ایشیائی زبانوں میں نمایاں تحقیق کی۔ کرسچن لاسن نے ہند-یورپی زبانوں کے موازناتی مطالعے میں اہم کردار ادا کیا اور سنسکرت کی تاریخی اہمیت کو اجاگر کیا، جبکہ جارج مورگنشتیئرنے نے سنسکرت کے ساتھ ساتھ ہندی، اردو، پشتو اور دیگر جنوب ایشیائی زبانوں پر بھی تحقیق کی اور ان کے لسانی، ادبی اور ثقافتی پہلوؤں کو مغربی دنیا میں متعارف کروایا۔ ان محققین کی کاوشوں نے ناروے میں مشرقی علوم کے مطالعے کی بنیاد رکھی اور بین الاقوامی سطح پر ان کی علمی خدمات کو سراہا گیا۔

## خلاصہ
سنسکرت، جو ایک قدیم ہند - یورپی زبان ہے، ناروے میں اپنی ایک خاص مگر محدود افراد اور زمروں کے لوگوں کے بیچ موجودگی رکھتی ہے، خاص طور پر علمی مطالعے اور ہندو تارکین وطن کے ذریعے۔ اگرچہ سنسکرت ناروے کی سرکاری زبان نہیں ہے، لیکن اوسلو یونیورسٹی جیسے اداروں میں اسے پڑھایا جاتا رہا ہے، جہاں مرحلہ بہ مرحلہ "Sanskrit 1" اور "Sanskrit 2" جیسے کورسیز متعارف کیے گئے، جو طلبہ کو صوتیات، قواعد، کلاسیکی ادب اور قدیم بھارتی تاریخ و ثقافت سے روشناس کراتے تھے۔ ان کورسیز نے ناروے میں سنسکرت زبان کے مطالعے کی بنیاد فراہم کی اور بعض دیگر ادارے وقتاً فوقتاً مختصر مدتی کورس بھی پڑھانے کا اہتمام کرتے ہیں۔ ناروے میں ہندو مت کی موجودگی کا آغاز 1914 میں ہوا اور آج یہاں ایک بڑی جنوب ایشیائی، خاص طور پر تمل ہندو آبادی مقیم ہے، جن کی مذہبی اور ثقافتی رسومات میں سنسکرت زبان کا کلیدی کردار ہے۔ دل چسپ بات یہ ہے کہ ناروے کے کئی شہری سنسکرت اور یوگا میں گہری دلچسپی رکھتے ہیں۔ 2014 میں ناروے کے 20 شہریوں کا ایک گروپ بھارت کے کرناٹک میں ایک تربیتی کیمپ میں شامل ہوا، جہاں انھوں نے شریمد بھاگوت گیتا کا مطالعہ کیا اور سنسکرت شلوکوں کا جاپ بھی کیا۔ اس طرح سے کچھ اور کیمپ اور پروگرام منعقد ہوتے رہے ہیں جن میں ناروے کی عوام کی بڑھی ہوئی دل چسپی دیکھی گئی۔ اس دلچسپی کی ایک وجہ یہ بھی ہے کہ ناروے کی قومی زبان اور سنسکرت میں کئی الفاظ مشترک یا ایک ہی جڑ سے نکلے ہوئے ہیں، جیسے خاندان کے افراد کے لیے عام طور سے مستعمل الفاظ اور اسی طرح سے کچھ الفاظ جو جسم کے اعضا یا اشاروں وغیرہ کو ظاہر کرتے ہیں۔ اس طرح کی مماثلتیں نہ صرف لسانی دلچسپی کو جنم دیتی ہیں بلکہ دونوں تہذیبوں کے درمیان ایک گہرا تاریخی رشتہ بھی ظاہر کرتی ہیں۔

## مزید دیکھیے
* سنسکرت
* ناروے
* بھارت
* نورشک
* ہندومت

## حوالہ جات

## مزید پڑھیے
* Ilkama I.M. En stille død for sanskrit i Norge [The Quiet Death of Sanskrit in Norway], 15 December 2017. Religioner.no. Available at: http://religioner.no/meninger/dod-sanskrit-norge/ (accessed:
09.04.2018).
* Eggen N. S. From Handmaiden of Theology to Handmaiden of Area Studies: Philological Approaches to Arabic-Islamic Studies in Norway. Ingvild Flaskerud and Oddbjørn Leirvik (eds.). Islam and
Christian-Muslim Relations, in press.

زمرہ:ناروے کی زبانیں
زمرہ:دنیا میں سنسکرت
زمرہ:اوسلو یونیورسٹی
زمرہ:ناروے